Hukmatê Iraqî xîret keno ke dormeyê Kampa Multecîyan a Şehîd Rûstem Cûdîyî (Mexmûr) pê têlan bigêro. Bi desan wesayîtanê zirxînan dormeyê kampe girewt û ê wazenê ke debikewê kampe, dormeyê kampe pê têlan bigêrê.
Hukmatê Iraqî bi desan wesayîtê leşkerî, çek, kepçe, têlê ablûqa dormeyê kampe de vila kerdî û wazenê dormeyî pê têlan bigêrê binê ablûqa.
Şarê kampe pêl bi pêlî herikîyeno û vera xîretê Iraqî vindeno.
Balkêş o ke artêşa Iraqî 27ê kanûna 2021î de kewtbi mîyanê xîretê ablûqaya bitêle la xoverdayîşê şarê Mexmûrî ser o neçare mendbi ke xo apey bigêra.
